Ég er fararstjóri og leiðsögumaður og fer reglulega með hópa til Ítalíu , Slóveníu og Króatíu . Ég vinn við mannauðsráðgjöf og býð þjónustu mína sem markþjálfi og sáttamiðlari . Ég er með ACC vottun frá International Coach Federation ( ICF ) . Þú getur hlustað , hlaðið niður tónlist eða pantað diskinn hér . Vetrar - og jólatónlist , klædd í snjó við yl frá kertaljósi Tónlistinni á Stjörnubjart er best lýst sem hugljúfri skammdegistónlist sem er lágstemmd , klædd í snjó við yl frá kertaljósi og með jólalegu ívafi . Þar eru nokkur þjóðlög , íslenskar perlur , sálmalög , Gustav Holst og Jean Sibelius koma við sögu sem og sænskir höfundar á borð við Pererik Moraeus og þá Benny og Björn úr ABBA . Ennfremur eru þrjú ný íslensk lög á disknum . " Það er fallegur og einlægur hljómur sem einkennir nýjan geisladisk Ágústu Sigrúnar Ágústsdóttur . Hann hefur hlotið nafnið Stjörnubjart og það á vel við , bæði vegna árstíðarinnar þegar stjörnurnar stafa bliki sínu á mannfólkið , en einnig vegna þess að stjörnubirtan er sú birta sem öðrum fremur er talin gefa mannkyni von og veitir sýn í drauma og sveipar þá umhyggju . Hið sama má líka segja um rödd Ágústu Sigrúnar , hún er hlý og þétt og leggst fallega að eyrum hlustanda ..... "